a furada do trasno: El Faro de La Coruña, La Voz de Vigo
El Faro de La Coruña, La Voz de Vigo
Propoño que os dous xornais máis importantes de Galicia fagan un troco parcial das súas cabeceiras.
O xornal do norte traballa dende fai tempo cunha clara vocación de converterse en estratega do país. Véxase senón o enorme esforzo que ven facendo en asuntos como as eleccións autonómicas, o concurso eólico, o porto exterior de A Coruña, aeroportos, Gaiás, caixas de aforros, facultades de mediciña, ... A maneira de traballar é sempre metódica e exhaustiva, con grande despliegue de medios, longas misivas do seu dono incluídas. É neste sentido no que lle sería máis acaída a cabeceira de Faro de Galicia.
Porén, non estando mal que un medio tente poñer en valor a súa influenza, o que si resulta fraudulento é revestir de interese xeral de país o que non é máis que un localismo coruñesista exacerbado. Os obxectivos prefixados en tódalas campañas que citabamos son sempre a defensa dos intereses da cidade herculina. Sería pois máis clarificador que a súa cabeceira finalmente fose El Faro de La Coruña.
Ao xornal do sur a súa actual cabeceira quédalle manifestamente grande. Nunca pretendeu guiar os destinos da cidade, máis aló de asuntos como o fútbol. Simplemente xoga o papel de altofalante de determinados poderes fácticos locais, preferentemente económicos. E se no medio de calquera polémica hai que cambiar de liña editorial e de obxectivos, no mellor estilo marxiano, cámbiase. É neste sentido no que lle viría máis acaído chamarse La Voz de Vigo.
Publicado por Trasno en 09:47